O ekonomiji (Ksenofont)
O ekonomiji () naslov je jednog spisa starogrčkog historičara Ksenofonta koji se bavi upravljanjem domaćinstva i imanja. Delo ima oblik sokratskog dijaloga, u kojem Sokrat vodi razgovor s Kritobulom i tokom tog razgovora naširoko prepričava raspravu koju je ranije vodio s nekim Ishomahom (čiji lik, kako se čini, predstavlja samog Ksenofonta).

Na početku dijaloga Sokrat s Kritobulom, sinom svog starog prijatelja Kritona, raspravlja o pojmu domaćinstva i dužnostima domaćina. U četvrtom poglavlju opisuje se zanimanje Kira Mlađeg za hortikulturu te razgovor koji je ovaj Persijanac vodio o vrtovima sa spartanskim vojskovođom Lisandrom. Od sedmog poglavlja pripoveda Sokrat Kritobulu svoj razgovor s Ishomahom, a od petog poglavlja do kraja desetog Ishomah pripoveda Sokratu svoj razgovor sa svojom mladom suprugom. Razgovor s Ishomahom je zanimljiva i ljudska priča o njegovom odnosu sa svojom vrlo mladom suprugom, o njenoj ravnopravnoj ali zasebnoj ulozi u braku i o vođenju domaćinstva.

Ovo je delo nazvano "najšarmantnijim Ksenofontovim traktatom", a Alfred Croiset za ovaj spis kaže: "Spis O ekonomiji nije samo jedno od najboljih Ksenofontovih dela, nego se može reći da ima malo spisa koji bi bili više na čast atinskom moralu i koji bi bolje pokazivali koliko je stara civilizacija, koja je ponekad bila tako tvrda, mogla dopuštati duboku i nežnu čovečnost". Ta se čovečnost ponajviše ogleda u brizi koja se posvećuje najnemoćnijim ljudima tog doba ― slugama i robovima.

Reference

Literatura 
 
 
 

Ksenofont